I de større byer i Danmark skal du efterhånden ikke gå langt, før du støder ind i en spilleautomat at prøve lykken på. Alene i Hovedstadsområdet findes der ultimo 2018 mere end 6.000 spillelicenser. Med spillelicenser menes der en gevinstgivende offline spilleautomat (enarmet tyveknægt), med tilladelse fra Spillemyndigheden, som er placeret i en spillehal, restauration eller et fysisk casino.

Vi har hos CasinoOnline.dk lavet et interaktivt kort, hvor du kan få et helt klart overblik over alle spillelicenser i det ganske danske land. Tjek din egen by og se, hvor mange spillelicenser, der findes der!

På landsplan var der i 2017 registreret omkring 25.600 spilleautomater i drift. Dette tal har ligget forholdsvist stabilt siden 2012.

Data brugt i kortet er fra Spillemyndigheden d. 18 december 2018.

Spilleautomater i Danmark

Men hvordan er de her spillelicenser så fordelt i Danmark? Er der flest spilleautomater i de byer med flest indbyggere? Og hvor mange spillelicenser er der eksempelvis per indbygger i de store byer? Det er alt sammen noget, vi har kigget nærmere på. Så læs med her og bliv klogere på, hvor spilleautomaterne underholder flest danskere.

Er indbyggertal proportionelt med spillelicenser?

Det kommer måske ikke som nogen overraskelse, at København løber med førstepladsen over byen med flest spillelicenser i Danmark. Dette skyldes jo ganske simpelt, at det er den største by, og at der bor flest mennesker i dette område. Befolkningstal fra Danmarks Statistik viser, at der i hele Hovedstadsområdet bor omkring 1,3 millioner mennesker. Hertil er der omkring 6048 spillelicenser.

Herfra kunne man muligvis gå hen og antage, at indbyggertal er lig med antal spillelicenser, således at jo flere mennesker i en by, jo flere spillelicenser. Men det forholder sig ikke helt sådan. Det er ikke langt fra. Men faktisk adskiller indbyggertal og spillelicenser sig ved byer som Aalborg, Odense og Esbjerg.

Spillelicenserne i tal – kort og godt!

For at være helt med på, hvilke tal, vi taler om, forsyner vi dig her med indbyggertallene i de 5 største byer samt spillelicenser i de 5 samme byer.

Indbyggertal:

København (Hovedstadsområdet): 1.308.893 Aarhus: 340.421 Aalborg: 213.558 Odense: 202.348 Esbjerg: 116.032

Spillelicenser:

København (Hovedstadsområdet): 6048 Aarhus: 1210 Odense: 1180 Esbjerg: 821 Aalborg: 763

For den ultimative overskueligheds skyld har vi her lavet et lille skema til god, gammeldags sammenligning:

By Indbyggertal Licenser Hovedstaden 1.308.893 6048 Aarhus 340.421 1210 Aalborg 213.558 763 Odense 202.348 1180 Esbjerg 116.032 821

Tallene viser altså at det ikke nødvendigvis er de mest befolkede byer, der er i besiddelse af de fleste spillelicenser.

København og Aarhus holder begge første og andenpladsen på både indbygger- og licensposten. Men Aalborg overhales af både Odense og Esbjerg i forhold til spillelicenser, selvom begge disse byer er mindre end Aalborg.

Sådan defineres de 5 byer

I og med, at der er tale om Danmarks største byer, er der i hver by naturligvis en række forskellige områder og postnumre. Til denne artikel har vi valgt at definere en by som en samlet enhed bestående af alle de områder, der udgør byen.

Det vil altså sige, at spillelicenser i København betyder spilleautomater i alle områder, der defineres som del af Hovedstadsområdet, og ikke kun Københavns Kommune. Ligeledes er Aarhus en samlet betegnelse for Aarhus C, V og N. Odense og Esbjerg ligeså.

Er du interesseret i hvert enkelt postnummers spillelicenser, så træk blot musen hen over kortet. Her får du helt præcise tal i hvert eneste postnummer i Danmark, som har aktive spillelicenser.

Danmarks største byer

Lad os kigge lidt nærmere på de her spillelicenser og byer.

I 4 ud af de 5 byer med flest spillelicenser, findes der et eller flere fysiske casinoer. Esbjerg er den eneste af de 5 byer uden et fysisk casino. Når netop Esbjerg alligevel overgår Aalborg i spillelicenser, skyldes det, at Esbjerg har et anseeligt antal af spillehaller og restaurationer med spillelicenser. Det spænder over en masse pubs, kroer og restauranter samt spillehaller såsom den velkendte kæde, Pitten.

Der kan altså sagtens være flere spillelicenser i restaurationer og spillehaller end i fysiske casinoer.

Fysiske casinoer

I både København, Aarhus, Aalborg og Odense findes der altså fysiske casinoer, som følgeligt bidrager til antallet af spillelicenser.

Starter vi med at se på København alene, kan denne forbindelse også ses. De 3 højeste antal af spillelicenser i Hovedstadsområdet tæller Vesterbro med 1004, Amager med 975 og Valby med 769 licenser.

På Vesterbro ligger Tivoli Casino, inde i den velbesøgte forlystelsespark og hele Danmarks Tivoli. På Amager finder vi Casino Copenhagen hos Hotel Radisson. Begge disse landbaserede casinoer trækker en del af de samlede spillelicenser hjem, da der jo er mange spilleautomater samlet ét sted her.

Kigger vi mod det jyske, er der nok også en grund til, at Aalborg alligevel kan bryste sig af en del spillelicenser. De har nemlig Casino Aalborg, som ligger klods op ad den historiske og ekstremt populære Jomfru Ane Gade, hvilken årligt omsætter for omkring 300 millioner kroner. Derfor må det antages, at casinoet og dets spilleautomater får en del besøgende i form af både lokale og turister i løbet af et år.

I Odense finder du Casino Odense, som ligesom Casino Copenhagen udspiller sig i et Radisson hotel. Skulle du have lyst til at vide mere om det fynske casino, har vi faktisk en komplet Odense guide, du kan hente inspiration fra.

Hvor langt er der imellem spilleautomater i Danmark?

Når der nu findes en ganske pæn portion spillelicenser og spilleautomater rundt omkring i Danmark, er det relevant at se på, hvor mange indbyggere, der reelt er per spilleautomat i byerne med flest spillelicenser.

Spilleautomater per indbygger

Lad os igen starte ud med København. Med Vesterbros knap 68.000 indbyggere er der omkring 67 indbyggere per spilleautomat. Hvis man tænker på, at de indbyggere gælder alle mennesker lige fra 0-105 år, og det nok er langt fra alle i dette spænd, der spiller på spilleautomater, så er det her ret faktisk ret mange spilleautomater til rimelig få mennesker.

På Vesterbro er der altså noget nær fantastiske chancer for at få adgang til en spilleautomat helt for sig selv, hvis man skulle få lyst til at prøve lykken på en af de 1004 spilleautomater.

I Valby er der omkring 73 indbyggere per automat. Her er der altså også pæne muligheder for at kunne komme til at teste sit held i nogle af de mange spillehaller. På Amager bliver det mere knapt, da her bor væsentligt flere mennesker. Her vil de knap 130.000 indbyggere udgøre cirka 132 indbyggere per automat.

Aalborgs befolkning kan sige at have 279 indbyggere per automat, hvilket er markant flere end hovedstadens. I Odense er de 171 indbyggere per automat, og i Esbjerg 141. Skal du være sikker på at kunne brede dig ved automaten, er steder som Vesterbro, Valby eller Esbjerg ret strategisk gode valg.

Spilleautomater per kvadratmeter

Udover at kigge på hvor mange spilleautomater der findes per indbygger i landet, kan det også være interessant at kigge på en anden ting. Nemlig i forhold til det geografiske område. På grund af Spillemyndigheden og at Danmark er et reguleret marked, så skal vi ikke frygte at det taget helt overhånd, ligesom man eksempelvis kan argumentere for at det har i England.

Men det kan stadig være lidt sjovt at kigge på. Hvis man ser på det sted i Danmark, hvor der er den største koncentration af spilleautomater så er det København V. På Vesterbro i København er der nemlig 1 tilladt spilleautomat per 8,1 kvm2. Det vil altså sige at der gennemsnitligt står en spilleautomat for hver 8. Kvadratmeter. I København S ser det lidt anderledes ud. Her vil du nemlig kunne finde en tilladt spilleautomat per 28.9 kvadratmeter.

For Aarhus kan man også godt sammenligne lidt med de Københavnske områder. Der kan du nemlig finde 1 spilleautomat for hver 75,2 kvadratmeter.

Når vi kigger på byer som Odense og Esbjerg, der eller har nogle af de højeste antal spillelicenser, så skal det også tages med i betragtningen at det altså er byer, der folder sig ud på lidt større arealer. I Odense skal du lede indenfor 257,6 kvadratmeter for at finde en tilladt spilleautomat, hvor i Esbjerg er det 903,7 kvadratmeter mellem dem.

Det er altså lidt forskelligt, men generelt set er der mindst mellem spilleautomaterne i København.

Fremgang i spilleautomater Danmark rundt

I takt med at online casino de senere år har taget til, så skulle man tro at det var begyndt at stå helt stille med de fysiske spilleautomater. Det tyder det dog ikke helt på. Der har nemlig været en lille fremgang i spillelicenser siden 2012.

Det er i år 25.600 tilladte spilleautomater i brug landet over. Men hvis man kigger på det antal spillelicenser, der er blevet søgt i 2018 så er tallet 33.237. Det vil altså sige at kun 77% af de søgte spillelicenser rent faktisk bliver brugt lige pt.

Siden 2012 er der ligeledes blevet opstillet i alt 600 spilleautomater. Det vil altså sige at der har været en fremgang på fysiske spilleautomater de seneste 6 år. Det er på trods af, at der er kommet så mange online spilleautomater til, samt at online casinoer er blevet så populære.

Danmark og offline gambling

Det er ret interessant at se, hvordan udviklingen har været i Danmark de seneste 6 år. Især fordi den online del af casinoer har udviklet sig så meget. Antallet af spilleautomater er altså steget en lille smule hvert år, men det er ikke noget der er helt sensationelt.

Taget udviklingen i betragtning, og at der nok ikke er ligeså mange der går på fysiske casinoer mere. I hvert fald ikke som der har været før i tiden. Det er ikke den store overraskelse, at bydele som Vesterbro i København har en rigtig stor mængde spilleautomater.

Det er naturligvis også i de danske byer, hvor der er et større befolkningstal, hvor vi ser de fleste spillelicenser. Det har noget at gøre med at der også er flere kiosker, restauranter, spillehaller og eventuelle casinoer, hvor spillene kan blive udbudt.